Coordenadas: 43°29′42″N 07°03′30″O﻿ / ﻿43.49500, -7.05833

Perfil altimétrico do río Grande
O **río Grande** é un río da provincia de Lugo.

Curso
-----

Nace como rego de Lexoso nos montes de Trabada, preto da aldea da Fórnea (43°28′8″N 07°12′54″O﻿ / ﻿43.46889, -7.21500). Fai unha pequena incursión no concello de Barreiros (atravesando a parroquia de Vilamartín Pequeno e pasando pola de Cabarcos) e atravesa o de Ribadeo, regando as parroquias de Arante e A Devesa (onde se atopa o encoro de Vilamariz sobre o rego de Lexoso), Covelas, Cedofeita, Vilausende e Ove. No barrio da Ponte, entre as parroquias de Arante e Covelas, únense o rego de Lexoso e o rego de Arante, chamándose a partir de aí río Grande. Finalmente desemboca na marxe esquerda da ría de Ribadeo. Ten unha achega anual media de 43 Hm3/ano.

Afluentes
---------

Os seus principais afluentes son o río Noceda e o río Pequeno pola esquerda (este último acólleo na súa desembocadura) e o rego de Arante pola dereita (43°29.78′N 07°8.53′O﻿ / ﻿43.49633, -7.14217), lugar onde colle o nome de río Grande, despois de denominarse río (ou rego de) Lexoso, constituído a partir do rego de Porto Bragán (ó xuntarse co rego das Teixeiras) e este, a partir do rego da Fórnea (ó xuntarse co rego de Cambite).

Servizos
--------

Mediante o encoro de Lexoso contribúe á subministración de auga potable a Ribadeo.

Hidronimia
----------

Algunhas fontes cartográficas intercámbianlle os nomes aos ríos Grande e Lexoso ou Grande e Arante dende os seus nacementos até o lugar da súa confluencia na Ponte na parroquia de Covelas.

Galería de imaxes
-----------------

Ordenadas de nacemento a desembocadura:

* Ponte sobre o rego de Lexoso, na división entre Ribadeo (Remourelle, ó fondo) e Barreiros (a uns 4,5 km do seu nacemento)Ponte sobre o rego de Lexoso, na división entre Ribadeo (Remourelle, ó fondo) e Barreiros (a uns 4,5 km do seu nacemento)
* Vella ponte no rego de LexosoVella ponte no rego de Lexoso
* Vista do Pozo Mouro, no rego Lexoso, en Ribadeo (a uns 6 km do nacemento)Vista do Pozo Mouro, no rego Lexoso, en Ribadeo (a uns 6 km do nacemento)
* Encoro de Lexoso, na confluencia do rego de Lexoso co rego de NocedaEncoro de Lexoso, na confluencia do rego de Lexoso co rego de Noceda
* Vella ponte de Arante, destruída pola riada de 2010Vella ponte de Arante, destruída pola riada de 2010
* O río Lexoso (dereita da foto) e rego de Arante (fondo dereita) forman o río Grande (esquerda).O río Lexoso (dereita da foto) e rego de Arante (fondo dereita) forman o río Grande (esquerda).
* Vista do val do río Grande, lugares de Sa, Somo e Marelle (Covelas, Ribadeo) dende o p.k. 14,5 aprox da LU-133.Vista do val do río Grande, lugares de Sa, Somo e Marelle (Covelas, Ribadeo) dende o p.k. 14,5 aprox da LU-133.
* Ponte da vella liña Ribadeo -Vilaoudriz xa na desembocadura do río GrandePonte da vella liña Ribadeo -Vilaoudriz xa na desembocadura do río Grande

Notas
-----

1. 1 2  "VisorSigPac". *sigpac.mapa.es*. Arquivado dende o orixinal o 10 de setembro de 2010. Consultado o 2017-01-20.
2. ↑  "FICHA ESTACIÓN DE AFORO Nº 430 - GRANDE RIBADEO" (PDF). *Augas de Galicia*. Arquivado dende o orixinal (PDF) o 07/11/2017. Consultado o 18/3/2017.

Véxase tamén
------------

### Outros artigos

* Ríos de Galicia